Here is a page extracted from Wikipedia that may contain CSS, HTML, and a lot of unformatted text.

Title: Gaspar Juan de la Figuera
Content: Gaspar Juan de la Figuera, naixito de Fraga (hué en o Baixo Cinca, Uesca) en 1537 y muerto en o monesterio de Montserrat (hué en Monistrol de Montserrat, Baches, Catalunya) o 15 de febrero de 1586, estió un eclesiastico aragonés, que plegó a estar bispe en os bispatos de Chaca (1578-1583), Albarracín (1583-1585) y Leida (1585-1586).

Actividaz eclesiasticas 
En a suya carrera eclesiastica, Gaspar Juan de la Figuera estió canonche en a Seu d'o Salvador de Zaragoza, ta estar dimpués archidiacono d'a Seu de Santa María de Teruel.

O 2 de chunio de 1578 fue nombrato bispe de Chaca, cargo d'o cual en prenió posesión o 21 de setiembre de 1578. En 1582 vesitó a Universidat de Uesca, como comisionato d'o Papa Gregorio XIII y d'o rei Felipe I d'Aragón. O 28 de marzo de 1583 fue nombrato bispe d'Albarracín, y o 12 d'agosto de 1585 bispe de Leida. Dende iste zaguer cargo, prenió parte en as Corz de 1585 en Monzón.

Gaspar Juan de la Figuera morió o 13 de febrero de 1586 en o monesterio de Montserrat, en Catalunya, a on yera de vesita apostolica con Chuan de Bardaxí, asesor d'o Gubernador d'Aragón, y de Sant Chusep de Calasanz (yeran familia) ta solventar problemas de luitas de monches en o monesterio. Se diz que morió enverenato.

Obras 
1582: Estatutos d'a Universidat de Uesca.
1584: Constitucions Sinodials d'a Diocesi d'Albarracín.

Vinclos externos 
 Gaspar Juan de la Figuera en www.catholic-hierarchy.org.

Referencias 

Bispes d'Aragón
Bispes d'Albarracín
Bispes de Chaca
Bispes de Leida
Naixius de Fraga
Muertos en o Baches
Muertos en a provincia de Barcelona
1537 (naixencias)
1586 (muertes)